als_Latn dik_Latn sag_Latn
Google do të mbyllë departamentin e saj të lajmeve më 16 dhjetor pas aprovimit të ligjit të “Taksës së Google-it” që do të hyjë në fuqi më 1 janar të vitit 2015. Ligji i miratuar nga parlamenti spanjoll do të lejojë publikuesit e lajmeve që t’u kërkojnë një pagesë faqeve të tilla si Google News çdo herë që ata shfaqin përmbajtje të lajmeve në rezultatet e kërkimit.
Google pati njoftuar se do të mbyllë faqen e saj të lajmeve në Spanjë nëse do të miratohej ligji i “Taksës së Google-it”. Një zëdhënës i Google-it pati deklaruar në atë kohë: “Jemi zhgënjyer nga ky ligj i ri sepse mendojmë se shërbime si Google News ndihmojnë publikuesit të sjellin trafik në faqet e tyre ueb. Ne do të vazhdojmë të punojmë me publikuesit spanjollë për t’i ndihmuar ata të rrisin të ardhurat e tyre edhe pse me këtë ligj të ri është pak e pamundur.”
Google po largon publikuesit spanjollë nga faqet e saj të lajmeve. Richard Gingras, drejtori i divizionit të Google News shpjegoi në një postim në blogun e tij se, me hyrjen në fuqi të ligjit nga muaji janar, do të jetë shumë e pakuptimtë për kompaninë që të vazhdojë biznesin e saj në Spanjë.
Ligji spanjoll nuk është i vetmi shqetësim i Google-it në Evropë. Para disa javësh, anëtarët e Parlamentit Evropian votuan ndarjen e divizioneve të Google-it.
(Herë të lexuara: 120)
als_Latn als_Latn als_Latn als_Latn als_Latn